Publication: Magyar Közlöny
Issue: MK-2010-165 (Year: 2010, Number: 165)
Era: contemporary
Section: a szólásszabadság [30/1992. (V. 26.) AB határozat, ABH 1992, 167, 179.] területén fejtette ki az Alkotmánybíróság
Paragraph Index: 756

1. Mindenekelõtt emlékeztetek arra, hogy szerintem az Alkotmány 70/I. § (2) bekezdésébõl nem következik közvetlenül, hogy a tág értelemben vett állami forrásból származó, jó erkölcsbe ütközõ módon kifizetett jövedelmet visszaható hatállyal megadóztathassa az állam (visszaható hatállyal állapíthasson meg „különadót”). Az új rendelkezésbõl – ha azt együtt olvassuk az in malam partem visszaható hatályú jogalkotás tilalmával – csupán az következik, hogy az ilyen „külön mértékû” kötelezettség-megállapítás az adott adóév kezdetétõl állapítható meg s így a 2010-es adóév tekintetében sem lehet szó utólagos kötelezettség-megállapításról. Ami pedig a Törvény visszaható hatályú rendelkezéseit illeti (a Törvény 11. § (5) bekezdésébe, valamint 133. §-ába foglalt rendelkezések), változatlanul fenntartom a visszaható hatállyal kapcsolatban a 349/B/2001. AB határozathoz fûzött különvéleményemben leírtakat. Az idézett különvélemény – a most vizsgált ügyre is vonatkoztathatóan – a következõkre mutat rá (ezek közül csupán néhány elemet idézek fel):

Source: https://magyarkozlony.hu/hivatalos-lapok/7f72a7794ea0da7fd00f7d666340a2e0baa805f7/dokumentumok/640d5d08a8b594086096bc8d3e2f1f83dc99070e/letoltes